CELEX: 32008R0065
Language: sl
Date: 2008-01-25
Title: Uredba Komisije (ES) št. 65/2008 z dne 25. januarja 2008 o odprtju tarifnih kvot za leto 2008 in naslednja leta za uvoz v Evropsko skupnost nekaterega blaga s poreklom iz Norveške, izdelanega s predelavo kmetijskih proizvodov, ki jih zajema Uredba Sveta (ES) št. 3448/93

26.1.2008   
            
            
               SL
            
            
               Uradni list Evropske unije
            
            
               L 23/9
            
         
      UREDBA KOMISIJE (ES) št. 65/2008
   z dne 25. januarja 2008
   o odprtju tarifnih kvot za leto 2008 in naslednja leta za uvoz v Evropsko skupnost nekaterega blaga s poreklom iz Norveške, izdelanega s predelavo kmetijskih proizvodov, ki jih zajema Uredba Sveta (ES) št. 3448/93
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7(2) Uredbe,
   ob upoštevanju Sklepa Sveta 2004/859/ES z dne 25. oktobra 2004 o sklenitvi Sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2) in zlasti člena 2 Sklepa,
   ob upoštevanju naslednjega:
   
               (1)
            
            
               Sporazum v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško v točki III za določeno blago s poreklom iz Norveške določa letne tarifne uvozne kvote. Te kvote je treba odpreti za leto 2008 in naslednja leta.
            
         
               (2)
            
            
               Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (3) določa pravila za upravljanje tarifnih kvot. Primerno je določiti, da se tarifne kvote, odprte s to uredbo, upravljajo v skladu s temi pravili.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso navedeni v Prilogi I k Pogodbi –
            
         SPREJELA NASLEDNJO UREDBO:
   Člen 1
   Tarifne kvote Skupnosti za blago s poreklom iz Norveške s seznama v Prilogi se odprejo za obdobje od 1. januarja do 31. decembra 2008 in naslednja leta.
   Člen 2
   Tarifne kvote Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
   Člen 3
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. januarja 2008
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2580/2000 (UL L 298, 25.11.2000, str. 5).
   
      (2)  UL L 370, 17.12.2004, str. 70.
   
      (3)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 214/2007 (UL L 62, 1.3.2007, str. 6).
   
      PRILOGA
      Letne tarifne kvote za uvoz blaga s poreklom iz Norveške v Skupnost
      
                  Zaporedna številka
               
               
                  Oznaka KN
               
               
                  Poimenovanje
               
               
                  Obseg letne kvote od 1.1.2008
               
               
                  Stopnja dajatve, ki se uporablja v mejah kvote
               
            
                  09.0765
               
               
                  ex 1517 10 90
               
               
                  Margarina, razen tekoče margarine, ki ne vsebuje več kot 10 mas. % mlečnih maščob
               
               
                  2 470 t
               
               
                  dajatve prosto
               
            
                  09.0771
               
               
                  ex 2207 10 00
                  (oznaka TARIC 90)
               
               
                  Nedenaturiran etilni alkohol, z vsebnostjo alkohola 80 vol. % ali več, razen izdelkov, dobljenih iz kmetijskih proizvodov, navedenih v Aneksu I k Pogodbi ES
               
               
                  164 000 hl
               
               
                  dajatve prosto
               
            
                  09.0772
               
               
                  ex 2207 20 00
                  (oznaka TARIC 90)
               
               
                  Denaturiran etilni alkohol in drugi destilati, s katero koli vsebnostjo alkohola, razen izdelkov, dobljenih iz kmetijskih proizvodov, navedenih v Prilogi I k Pogodbi ES
               
               
                  14 340 hl
               
               
                  dajatve prosto
               
            
                  09.0774
               
               
                  2403 10
               
               
                  Tobak za kajenje z dodatkom tobakovega nadomestka v kakršnem koli razmerju ali brez njega
               
               
                  370 t
               
               
                  dajatve prosto